CELEX: 52013XC0806(02)
Language: el
Date: 2013-08-06
Title: Σχέδιο κανονισμού (ΕΕ) αριθ. …/… της Επιτροπής, της 5ης Αυγούστου 2013 , για την τροποποίηση του κανονισμού (ΕΚ) αριθ. 1857/2006 όσον αφορά την περίοδο εφαρμογής του

6.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 227/1
            
         ΣΧΈΔΙΟ ΚΑΝΟΝΙΣΜΟΫ (ΕΕ) αριθ. …/… ΤΗΣ ΕΠΙΤΡΟΠΉΣ
   της 5ης Αυγούστου 2013
   για την τροποποίηση του κανονισμού (ΕΚ) αριθ. 1857/2006 όσον αφορά την περίοδο εφαρμογής του
   2013/C 227/02
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 108 παράγραφος 4,
   Έχοντας υπόψη τον κανονισμό (ΕΚ) αριθ. 994/98 του Συμβουλίου, της 7ης Μαΐου 1998, για την εφαρμογή των άρθρων 92 και 93 της συνθήκης για την ίδρυση της Ευρωπαϊκής Κοινότητας σε ορισμένες κατηγορίες οριζόντιων κρατικών ενισχύσεων (1),
   Έπειτα από δημοσίευση σχεδίου του παρόντος κανονισμού (2),
   Έπειτα από διαβούλευση με τη Συμβουλευτική επιτροπή για τις κρατικές ενισχύσεις
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της Συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (3) λήγει στις 31 Δεκεμβρίου 2013.
            
         
               (2)
            
            
               Το περιεχόμενο του μελλοντικού κανονισμού απαλλαγής για την ενίσχυση που χορηγείται σε μικρές και μεσαίες επιχειρήσεις που δραστηριοποιούνται στον τομέα της γεωργίας και της δασοκομίας και στις αγροτικές περιοχές εξαρτάται από πολλές άλλες πράξεις, ιδίως από τον νέο γενικό κανονισμό απαλλαγής κατά κατηγορία, που αντικαθιστούν τον κανονισμό (ΕΚ) αριθ. 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ' εφαρμογή των άρθρων 87 και 88 της Συνθήκης (4). Εξαρτάται επίσης από τους μελλοντικούς κανόνες που εφαρμόζονται στην αγροτική ανάπτυξη (5). Οι εν λόγω πράξεις, εν μέρει, δεν θα έχουν αρχίσει ακόμη να ισχύουν την 1η Ιανουαρίου 2014 ή δεν θα εφαρμόζονται πλήρως κατά την ημερομηνία αυτή.
            
         
               (3)
            
            
               Για τους λόγους αυτούς, κρίνεται σκόπιμο να παραταθεί η περίοδος εφαρμογής του κανονισμού (ΕΚ) αριθ. 1857/2006 έως τις 30 Ιουνίου 2014.
            
         
               (4)
            
            
               Ως εκ τούτου, ο κανονισμός (ΕΚ) αριθ. 1857/2006 θα πρέπει να τροποποιηθεί αναλόγως,
            
         
               (5)
            
            
               Για την εφαρμογή του κανονισμού (ΕΚ) αριθ. 1857/2006, κρίνεται σκόπιμο να διευκρινιστεί ότι μετά την κατάργηση του κανονισμού (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (6), οι παραπομπές του εν λόγω κανονισμού πρέπει νοούνται ως παραπομπές στον καταργηθέντα κανονισμό.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της συμβουλευτικής επιτροπής για τις κρατικές ενισχύσεις.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 23 παράγραφος 1 του κανονισμού (ΕΚ) αριθ. 1857/2006, το δεύτερο εδάφιο αντικαθίσταται από το ακόλουθο κείμενο:
   
      «Εφαρμόζεται από την 1η Ιανουαρίου 2007 έως τις 30 Ιουνίου 2014.».
   
   Άρθρο 2
   Για τους σκοπούς του κανονισμού (ΕΚ) αριθ. 1857/2006, μετά την κατάργηση του κανονισμού (ΕΚ) αριθ. 1698/2005, όλες οι παραπομπές του κανονισμού (ΕΚ) αριθ. 1857/2006 στον κανονισμό (ΕΚ) αριθ. 1698/2005 νοούνται ως παραπομπές στον καταργηθέντα κανονισμό.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Αυγούστου 2013.
      
         
            Για την Επιτροπή
         
         
            Ο Πρόεδρος
         
         […] […]
      
   
   
      (1)  ΕΕ L 142 της 14.5.1998, σ. 1.
   
      (2)  ΕΕ C 227 της 6.8.2013, σ. 1.
   
      (3)  ΕΕ L 358 της 16.12.2006, σ. 3.
   
      (4)  ΕΕ L 214 της 9.8.2008, σ. 3.
   
      (5)  Πρόταση κανονισμού του Ευρωπαϊκού Κοινοβουλίου και του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) — COM(2011) 627 τελικό/3
   
      (6)  ΕΕ L 277 της 21.10.2005, σ. 1.